**Datum: 27.10.2022.**  **SAOPŠTENJE ZA MEDIJE**

**Počela 10. NetWork konferencija u Neumu**

*Kompanija m:tel sponzor je Desete NetWork konferencije u Bosni i Hercegovini, koja se održava od 26. do 28. oktobra ove godine u Neumu*

NetWork je najveća poslovno-tehnološka konferencija u Bosni i Hercegovini koja na jednom mjestu okuplja sve najbolje od bh. IT industrije, ali i najpoznatije regionalne predavače. Ova konferencija je postala najpoznatiji brend na lokalnom IT tržištu te sinonim za konferenciju koja uvijek donosi aktuelan i kvalitetan sadržaj, pristup vrhunskim stručnjacima te mogućnost ostvarivanja novih poslovnih konekcija.

Ovaj IT događaj podržala je MS Community konferencija, a ove godine su obje konferencije nastupile u isto vrijeme u okviru jednog imena - Network konferencija.

Po šesti put u Neumu, Deseta NetWork konferencija učesnicima nudi predavanja u okviru šest tematskih cjelina, i to predavanja u vezi sa digitalnom transformacijom, razvojem aplikativnih rješenja, infrastrukturom i sigurnošću, poslovnom upotrebom tehnoloških rješenja, predavanja stručnjaka iz šire IT zajednice, edukacijska rješenja i studije slučaja.

Sponzorstvom NetWork 10 konferencije, kompanija m:tel je podržala ovaj važan događaj za sve donosioce poslovnih i tehničkih odluka, IT profesionalce, programere i lidere iz obrazovnog sektora.